وزير الصحة خالد ايت الطالب طلع كيطنز على كاع لمغاربة. قبل فترة باع لينا الوهم باللي المغاربة غاديين يديرو من اللولين الڤاكسان ضد لقاح كورونا. كلشي صدقو. مشى عند الشينوا وراهن عليهم عوض المراهنة على اكثر من مختبر. رهننا مع هاد الناس اللي لحد الان ما بغاوش يعلنو على نتائج المرحلة الثالثة من لقاحهم في حين وافقات دول بحال امريكا وكندا وبريطانيا على لقاح “فايزر”. الوزير علقنا مع هاد الصين وخلى فايرز اللي عندها معمل ديالنا فالجديدة. يعني كانت امكانية التعاون مع الشركة الامريكية. حتى لقاح موديرنا الامريكي اللي غادية ترخص ليه امريكا فهاد الاسبوع ما دار حتى مفاوضات باش يجيبو. رهننا والبارح خرج فالبرلمان كيقول ما كاين والو. لبلاد واقفة والمغاربة كل نهار كيموت فيهم شي حد. هو الفاشل فكلشي كيهدر بحال ايلى كلش بيخير. اخر عنترياته الغريبة هو اعلان وزارتو على ما سماه استراتيجية التلقيح. قال بللي هاد الاستراتيجية “ستتم على مدى 12 أسبوعا بوتيرة 6 أيام من العمل في الأسبوع، وفي 4 فترات تبلغ كل منها 21 يوما بمعدل يبلغ ما بين 150 و200 لقاح في اليوم لكل عامل صحي، وكذا وضع نظام مداومة لضمان السير العادي للخدمات الصحية الأخرى” وان هاد التلقيح غادي يدار على مرحلتين اي فيه جرعتين منفصلتين “كل 21 يوما، سيهم العاملين بالخطوط الأمامية، منهم على الخصوص الطاقم الصحي والسلطات العمومية وقوات الأمن وموظفو التعليم، على أن يشمل يعد ذلك باقي المواطنين حسب السن|. العالم كولو كيبدا بالناس لكبار فالسن الا هاد الوزير الاولوية عندو لصحاب الخطوط الامامية. الوزارة قالت باللي غادي يتم “إحداث محطات للتلقيح، عبارة عن وحدات ملحقة بالمراكز الصحية، تقدم خدماتها عبر نمطين، نمط قار لاستقبال الساكنة بمحطة التلقيح، ونمط متنقل حيث تتوجه الفرق إلى مستشفيات ومصانع وإدارات وأحياء جامعية ومؤسسات سجنية”. وباللي سيتم “اعتماد نظام معلوماتي يضم التسجيل المسبق وأخذ الموعد، علما أن التسجيل يعتبر تلقائيا بالنسبة للأشخاص الذين يتوفرون على البطاقة الوطنية أو تصريح الإقامة، بينما الأشخاص الآخرون مدعوون للتسجيل لدى السلطات المحلية التابعة لمقر إقامتهم حتى يستفيدوا من التلقيح الذي يقوم على المجانية والتضامن والشفافية والتطوع”. وقال باللي “بعد التسجيل والحصول على الموعد، سيتم إرسال رسالة قصيرة الى المعنيين بالأمر عبر رقم 1717 لإبلاغهم بتاريخ ومركز التلقيح. وهذا النظام يشمل كذلك سجلا إلكترونيا للتلقيح ويتضمن ، بالإضافة إلى البيانات الخاصة بتحديد هوية الشخص المراد تلقيحه ، بيانات عن نوع اللقاح وتواريخ الجرعتين الأولى والثانية”. واكد ان “فرق التلقيح ستكون مزودة بلوحات إلكترونية متصلة بالإنترنت من أجل تسجيل الأشخاص المستفيدين من التلقيح”. بخصوص التتبع عن عن بعد للأشخاص المستفيدين من التلقيح٬ الوزارة قالت انو “من خلال تطبيق “جواز الصحة” ومنصة “Yakadaliqah” ، سيتم تتبع وتسجيل الآثار الجانبية في حالة حدوثها سواء عن طريق التصريح المباشر من الشخص المعني أو عن طريق مهني الصحة على مستوى المؤسسات الصحية”. واكد انو لتأطير هاد العملية تمت تعبئة 25 ألفا و631 من الموارد البشرية، منهم أزيد من 11 ألفا بالوسط القروي. وعلى المستوى الترابي، تقتضي استراتيجية الحملة وضع لجنة تقنية مشتركة تضم وزارتي الصحة والداخلية، تجتمع بصفة مكثفة ودورية من أجل التحضير لحملة التلقيح، وتدقيق الجانب الميداني للعملية. 
شكون يحاسب هاد وزير الصحة . مشى ورطنا مع الڤاكسان دشينوا والعالم بدا اللقاح وطالع كيطنز علينا: ها استراتيجية التلقيح ها منصة التواصل